བཞི་བ།བོད་ཀྱི་རྩ་དོན་འཐབ་རྩོད་རྒྱུན་གནས་ཐུབ་ཐབས་སུ་གཞིས་བྱེས་གཉིས་སུ་མི་རིགས་ཀྱི་ངོ་བོ་མ་བརླག་པའི་ཐོགསྒྲིག་འཛུགས་ཁག་སྲ་བརྟན་རྒྱུན་འཁྱོངས་དང་ཐབས་བྱུས་ལྡན་པའི་འཆར་འགོད་གཞིར་བཞུང་ནུས་པ་ཐོན་པའི་ལས་འཆར་བཀོད་སྒྲིག་ཞུ་དགོས།ལྔ་བ།བོད་ཕྱི་ནང་གཉིས་སུ་ཆབ་སྲིད་དང་ཁྲིམས་ལུགས་ཀྱི་གོ་རྟོགས་སྤྱི་དང༌།སྒོས་སུ་༧གོང་ས་མཆོག་གི་དགོངས་གཞི་ལྟར་དབུ་མའི་ལམ་གྱི་གོ་དོན་ཇི་བཞིན་ཁ་གསལ་ཁྱབ་སྤེལ་གནང་དགོས།དྲུག་པ།འབྱུང་འགྱུར་བོད་རྒྱ་འབྲེལ་མོལ་སྐུ་ཚབ་ནང་རྒྱལ་སྤྱིའི་གནས་བབ།ལྷག་པར་བོད་རྒྱའི་གནད་དོན་རྒྱུས་མངའ་ཡོད་པའི་ཁར་རྒྱ་ཡིག་ཀྱང་ཤེས་པའི་མི་སྣ་གསར་སྣོན་དགོས་རྒྱུར་འབྲེལ་ཡོད་ལ་འབོད་སྐུལ་ཞུ་དགོས།བདུན་པ།ཀྲུང་ཧ་མི་དམངས་དང་བོད་མིའི་བར་བརྒྱུད་ལམ་འདྲ་མིན་ཐོག་འབྲེལ་བ་དམ་ཟབ་གང་ལེགས་གཏོང་རྒྱུ་དང་བོད་ཀྱི་དངོས་ཡོད་གནས་སྟངས་འགྲེལ་བཤད་རྒྱག་དགོས།བརྒྱད་པ།བོད་ནང་རྒྱ་ནག་གིས་མི་སེར་སྤེལ་ཡུལ་གྱི་སྲིད་ཇུས་སྤེལ་བ་དེ་མཚམས་འཇོག་ཡོང་བར་སྒོ་ཀུན་ནས་འབད་བརྩོན་ཐབས་ཤེས་བྱ་དགོས།དགུ་བ།བོད་དང་རྒྱ་ནགརྒྱལ་སྤྱིའི་གནད་དོན་ཁག་ལ་ཉམས་ཞིབ་བྱ་མཁན་གཞུང་སྒེར་གྱི་སྒྲིག་འཛུགས་ཚད་ལྡན་གང་མང་འཛུགས་དགོས།